cyanic-selkie/wikianc huggingface dataset:
Μιχαήλ της Ουγγαρίας
Βιογραφία
Σύμφωνα με τον ιστορικό Γκυόργκυ Γκυόρφφυ έλαβε ένα δουκάτο από τον μεγαλύτερο αδελφό του Γκέζα μεγάλο πρίγκιπα της Ουγγαρίας, που είχε διαδεχθεί τον πατέρα τους. Σλοβάκοι ιστορικοί αναφέρουν ότι κυβέρνησε το δουκάτο της Νίτρα (971-997). Οι απόψεις αυτές δεν έγιναν καθολικά αποδεκτές.
Ο ανώνυμος συγγραφέας του χρονικού Gesta Hungarorum αναφέρει ότι η μητέρα του ήταν Κουμάνα, αλλά η περιοχή που εγκαταστάθηκαν αργότερα οι Κουμάνοι εκατοικείτο την περίοδο αυτή από Πετσενέγκους. Έτσι η μητέρα του μάλλον ήταν κόρη φυλάρχου των Πετσενέγκων, ή ίσως των Χαζάρων ή των Βουλγάρων.
Περί το 995/997 απεβίωσε σε ηλικία 36 ετών και τον διαδέχθηκαν οι γιοί του, πρώτα ο Λαδίσλαος (π. 977-995, 1001-πριν το 1030) και μετά ο Βαζούλ (πριν το 1030-1031).
Μπογκορόντιτσα
Η Μπογκορόντιτσα (Богородица) είναι χωριό του δήμου Γευγελής της Βόρειας Μακεδονίας.
Το χωριό βρίσκεται 6 χλμ ανατολικά της πόλης της Γευγελής και 4 χλμ βόρεια των Ευζώνων του Κιλκίς, στα σύνορα Βορείου Μακεδονίας-Ελλάδος και του Συνοριακού Σημείου Ελέγχου Ευζώνων-Μπογκορόντιτσα. Δυτικά του χωριού διέρχεται ο ποταμός Αξιός, γνωστός στους κατοίκους ως Βαρδάρης.
Σύμφωνα με την απογραφή του 2002, το χωριό είχε 1.001 κατοίκους εκ των οποίων, οι 975 ήταν Σλαβομακεδόνες, 7 Βλάχοι, 18 Σέρβοι, και 1 λοιπός.
Παραπομπές
Κατηγορία:Χωριά της Βόρειας Μακεδονίας
Αβίζ (Κοιλάδα της Αόστα)
Το Αβίζ (γαλλικά: Avise, βαλντοταίν: Oveuzo) είναι αλπικός ιταλικός δήμος του άνω τμήματος της περιφέρειας της Κοιλάδας της Αόστα.
Παραπομπές
Κατηγορία:Δήμοι της Κοιλάδας της Αόστα
Νουσράτ Φατέχ Αλί Χαν
O Νουσράτ Φατέχ Αλί Χαν (13 Οκτωβρίου 1948, Παντζάμπ - 16 Αυγούστου 1997, Λονδίνο), ήταν τραγουδιστής και μουσικός Πακιστανικής εθνικότητας, κύρια μουσικός της Κάγουαλι (Qawwali), ενός είδους σουφικής μουσουλμανικής θρησκευτικής μουσικής).
Γεννήθηκε το 1948 στο Φαϊσαλάμπαντ του Πακιστάν και προερχόταν από οικογένεια μουσουλμάνων του ινδικού Παντζάμπ. Απεβίωσε το 1997 σε νοσοκομείο του Λονδίνου μετά από καρδιακό επεισόδιο.
Θεωρείται ως μία από τις σπουδαιότερες φωνές της σύγχρονης Μουσικής. Εκτός από τη δημοφιλή μουσική του Κάγουαλι, είχε επίσης μεγάλη επίδραση στη σύγχρονη λαϊκή μουσική της Νότιας Ασίας, όπως η πακιστανική ποπ, η μουσική Ίντι ποπ και το Μπόλυγουντ. Εμφανίστηκε στη δισκογραφία τη δεκαετία του 1970 και τραγούδησε σε ούρντου, παντζάμπι και φαρσί, ενώ συνεργάστηκε και με μουσικούς προερχόμενους από τη Δύση (όπως οι Πίτερ Γκάμπριελ και Έντι Βέντερ).
Παραπομπές
Κατηγορία:Πακιστανοί μουσικοί Κατηγορία:Συνθέτες μουσικής ταινιών
Ντάλας Μάβερικς
Σύμφωνα με έκθεση του περιοδικού Forbes το 2016, είναι η ένατη πολυτιμότερη ομάδα καλαθοσφαίρισης στις Ηνωμένες Πολιτείες, με την αξία τους εκτιμάται περίπου στα 1,4 δισεκατομμύρια δολάρια. Από την εναρκτήρια 1980-81 σεζόν τους, οι Μάβερικς έχουν κερδίσει δύο τίτλους Περιφέρειας (2006, 2011), και ένα πρωτάθλημα ΝΒΑ (2011).
Λογότυπα
Το λογότυπο της ομάδας έχει εξελιχθεί με το πέρασμα του χρόνου.
Γήπεδα
thumb|Το γήπεδο των Μάβερικς
Ρόστερ
. thumb|150px|[[Ντιρκ Νοβίτσκι]]
Αμπέλια Κοκκινόβρυσης Αιτωλοακαρνανίας
Για οικισμό με το ίδιο όνομα στην Αιτωλοακαρνανία δείτε το λήμμα: Αμπέλια Παρακαμπυλίων
Για συνώνυμους οικισμούς στην Ελλάδα δείτε το λήμμα: Αμπέλια
Τα Αμπέλια, είναι ορεινός οικισμός του νομού Αιτωλοακαρνανίας στην περιοχή του Θέρμου σε υψόμετρο 720 μέτρα, ο οποίος βρίσκεται στα όρια του νομού με την Ευρυτανία. Στα ανατολικά του χωριού ρέει ο χείμαρρος Γιδομαντρίτης που καταλήγει στον Εύηνο ποταμό. Απέχει 59 χλμ. Α.-ΒΑ. από το Αγρίνιο και 30 χλμ. ΒΑ. από το Θέρμο. Το χωριό βρίσκεται στις ανατολικές πλαγιές του όρους Παναιτωλικό με θέα προς τη μικρή κοιλάδα του Γιδομαντρίτη και και τις παρυφές του Πατραϊκού κόλπου. Στη τοποθεσία "Συκιές" υπάρχει ο διώροφος νερομύλος "τού Λιανού" με τη νεροτριβή και τα μαντάνια του (βλ. Βικιλεξικό). Ως οικισμός αναφέρεται επίσημα το 1912 οπότε προσαρτήθηκε στην τότε κοινότητα Κοσίνας. Σύμφωνα με το σχέδιο Καλλικράτης, μαζί με την Κοκκινόβρυση και τον Άγιο Θεόδωρο αποτελούν τη τοπική Κοινότητα Κοκκινόβρυσης που υπάγεται στο δήμο Θέρμου και σύμφωνα με την απογραφή του 2011 έχει πληθυσμό 76 μόνιμους κατοίκους.
Νέο Χωριό Ηλείας
Το Πλουτοχώρι Ηλείας (επίσημα γνωστό ως Νέο Χωριό) είναι χωριό του Δήμου Ανδρίτσαινας - Κρεστένων του Νομού Ηλείας και σύγχρονο χωριό κτισμένο μέσα στην μικρή εύφορη κοιλάδα του Νταβιλά (Αχέροντα), το οποίο μεταφέρθηκε εδώ ύστερα από τις κατολισθήσεις του 1963 και τους σεισμούς του 1965. Απέχει 10 χιλιόμετρα από τα Κρέστενα και έχει 344 κατοίκους.
Οι ανεπίσημες ονομασίες του χωριού είναι διάφορες, όπως Τόγια, Καστράκι, Νταβιλάς και Πλουτοχώρι. Η περιοχή είναι πλούσια σε αμπελώνες και από εκεί προέρχεται το όνομα του χωριού.Αποτελεί ένα σύγχρονο χωριό με πλούσιες εγκαταστάσεις, χώρους αναψυχής και αθλητικούς χώρους όπως γήπεδο ποδοσφαίρου, γήπεδο μπάσκετ, πάρκα και όμορφη στρογγυλή πλατεία
Παραπομπές
Κατηγορία:Χωριά του νομού Ηλείας Κατηγορία:Δήμος Ανδρίτσαινας - Κρεστένων
Μαντόννα ντελ Σάσσο
Παραπομπές
Κατηγορία:Δήμοι της Επαρχίας του Βερμπάνο-Κούζιο-Όσσολα
Αγιάς (Κοιλάδα της Αόστα)
Το Αγιάς (γαλλικά: Ayas, βαλντοταίν: Ayâs ) είναι αλπικός ιταλικός δήμος της περιφέρειας της Κοιλάδας της Αόστα, εντός της ομώνυμης κοιλάδας.
Παραπομπές
Κατηγορία:Δήμοι της Κοιλάδας της Αόστα
Αιμαβίλ
Το Αιμαβίλ (γαλλικά: Aymavilles, βαλντοταίν: Lé-z-Amaveulle ) είναι αλπικός ιταλικός δήμος της περιφέρειας της Κοιλάδας της Αόστα.
Παραπομπές
Κατηγορία:Δήμοι της Κοιλάδας της Αόστα
Μπιονά
Το Μπιονά (γαλλικά: Bionaz, βαλντοταίν: Biona), είναι αλπικός ιταλικός δήμος της περιφέρειας της Κοιλάδας της Αόστα.
Παραπομπές
Κατηγορία:Δήμοι της Κοιλάδας της Αόστα
Βαζούλ
Ο Βαζούλ (Vazul, 990 - 1037) από τον Οίκο των Άρπαντ ήταν δούκας της Νίτρας (πριν το 1030-1031).
Ήταν γιος του Μιχαήλ δούκα της Νίτρα. Η μητέρα του μάλλον ήταν Βουλγάρα, ίσως από τον Οίκο των Κομητοπούλων. Το όνομά του προέρχεται από το "Βασίλειος" και από αυτό συμπεραίνουμε ότι βαπτίσθηκε Ορθόδοξος.
Τα χρονικά δεν τον αναφέρουν κύριο εδαφών της συζύγου του, άρα μάλλον κληρονόμησε το πατρικό δουκάτο της Νίτρας. Εκεί πρέπει να διαδέχθηκε τον αδελφό του Λαδίσλαο. Σύμφωνα με το Μικρογραφημένο Χρονικό, επειδή ήταν επιπόλαιος και είχε νεανική τρέλα, ο εξάδελφός του Στέφανος Α΄ της Ουγγαρίας τον φυλάκισε και τον τύφλωσε στο φρούριο Νίτρα της Σλοβακίας. Σύμφωνα με το Πολωνο-Ουγγρικό Χρονικό, όταν ο Βαζούλ δέχθηκε να είναι υποτελής του Μιέσκο Β΄ της Πολωνίας, ο βασιλιάς κατέλαβε το δουκάτο του το 1031.
Οικογένεια
Είχε τα εξής τέκνα:
Αναφορές
Κατηγορία:Οίκος των Άρπαντ
Πωλίνα Ζερεμπτσόβα
H Πωλίνα Βίκτοροβνα Ζερεμπτσόβα (ρωσ. Полина Викторовна Жеребцова), γεννήθηκε στις 20 Μαρτίου 1985 – στην πρωτεύουσα της Τσετσενίας, Γκρόζνι, της τότε ΕΣΣΔ. Είναι συγγραφέας και ποιήτρια. Στη γραφίδα της ανήκουν τα Ημερολόγια και τα Διηγήματα της Τσετσενίας, τα οποία έχουν μεταφραστεί σε πολλές ξένες γλώσσες.
Βιογραφία
H Πωλίνα Βίκτοροβνα Ζερεμπτσόβα, γεννήθηκε στις 20 Μαρτίου 1985 στην πρωτεύουσα της Τσετσενίας, Γκρόζνι, της τότε ΕΣΣΔ.
Η ίδια θεωρεί τον εαυτό της κοσμοπολίτη, αφού έλκει την καταγωγή της από διάφορες εθνικότητες. Το συγγραφικό της έργο ανήκει στη σχολή της ιστορικής τεκμηρίωσης. Έχει τιμηθεί με το βραβείο "Γιάνους Κορτσάκ", ήταν στη μικρή λίστα του βραβείου "Αντρέι Σάχαροφ" για "τη δημοσιογραφία ως γενναιότητα". Το 1994 η Πωλίνα ξεκίνησε να γράφει τα ημερολόγιά της, στα οποία κατέγραφε όλα όσα συνέβαιναν γύρω της. Τα Ημερολόγια καλύπτουν την παιδική της ηλικία, την εφηβεία και τη νεότητα, κατά τη διάρκεια των οποίων έγιναν οι τρεις πόλεμοι της Τσετσενίας. Το 2004 ολοκλήρωσε τη συγγραφή του Ημερολογίου της Τσετσενίας. Ήταν μόλις 19 ετών.
Την 21η Οκτωβρίου τραυματίστηκε από θραύσματα βολών πυροβολικού στην Κεντρική Αγορά του Γκρόζνι.
Το 2002 ξεκίνησε να εργάζεται ως δημοσιογράφος.
Το 2003 – 2004 φοίτησε στη Σχολή Ανταποκριτών.
Το 2013 ζήτησε και έλαβε πολιτικό άσυλο στη Φινλανδία.
Βιβλιογραφία
2011 — "Το ημερολόγιο της Πωλίνας Ζερεμπτσόβα" (Δεύτερος Πόλεμος της Τσετσενίας)
2014 — "Μυρμήγκια στο γυάλινο δοχείο. Ημερολόγια της Τσετσενίας 1994 – 2004" (Πρώτος Πόλεμος της Τσετσενίας)
2015 — "Λεπτή ασημένια κλωστή" (Τσετσενίας ιστορίες)
2017 — "Γαϊδουρινή ράτσα" (Τα παιδιά στην Τσετσενία)
2017 – 45 parallel (novel), Ukraine ISBN 978-966-03-7925-1
Κριτικές
Η Πολιτκόφσκαγια περιέγραψε τον πόλεμο ως δημοσιογράφος που τον παρατηρούσε. Η Πωλίνα Ζερεμπτσόβα αφηγήθηκε τον πόλεμο εκ των έσω, από την καρδιά του σκότους. Περιοδικό Σπίγκελ, Νο 10 - 2015
Eξωτερικές συνδέσεις
Κατηγορία:Ρώσοι δημοσιογράφοι Κατηγορία:Ρώσοι ακτιβιστές Κατηγορία:Τσετσενία Κατηγορία:Ρώσοι λογοτέχνες
ΒΣΣ Κόσιτσε
Η ΜΦΚ Κόσιτσε είναι σλοβακική ποδοσφαιρική ομάδα με έδρα την Κόσιτσε. Ιδρύθηκε το 1952. Έδρα της ομάδας είναι το Lokomotíva Stadium χωρητικότητας 9000 θεατών. Συμμετέχει στην DOXXbet liga.
Εξωτερικοί σύνδεσμοι
Κατηγορία:Ποδοσφαιρικές ομάδες Σλοβακίας Κατηγορία:Ιδρύσεις ποδοσφαιρικών ομάδων το 1952
Σώστρατος ο Κνίδιος
Ο Σώστρατος ο Κνίδιος (4ος-3ος αιώνας π.Χ.) ήταν αρχαίος Έλληνας αρχιτέκτονας από την Κνίδο της Μικράς Ασίας.
Φάρος της Αλεξάνδρειας
thumb|Ο [[Φάρος της Αλεξάνδρειας σε νόμισμα του 2ου αιώνα μ.Χ.]] Το πλέον διάσημο έργο του είναι ο Φάρος της Αλεξάνδρειας που ολοκληρώθηκε το 280 π.Χ. και αποτέλεσε ένα από τα Επτά θαύματα του αρχαίου κόσμου. Σύμφωνα με τον Λουκιανό, με την ολοκλήρωση του φάρου ο Σώστρατος έγραψε μια αφιερωματική επιγραφή με το όνομα του, την οποία όμως μετέπειτα κάλυψε με μια στρώση γύψου στην οποία έγραψε το όνομα του ηγεμόνα της Αιγύπτου Πτολεμαίου, γνωρίζοντας πως μετά από λίγο καιρό θα έπεφτε η στρώση και θα φανερωνόταν πλέον η δική του επιγραφή που βρίσκονταν από κάτω. Η επιγραφή του ανέφερε :
Άλλα
Άλλα έργα του ήταν:
Αφιερώματα
Ο ζωγράφος Νίκος Εγγονόπουλος φιλοτέχνησε ένα πίνακα με τίτλο Σώστρατος ο Κνίδιος, ο μέγας αρχιτέκτων.
Γοτθική γλώσσα
Τα Γοτθικά είναι εξαφανισμένη σήμερα, γλώσσα του ανατολικού κλάδου των γερμανικών γλωσσών που ομιλούνταν από τους Γότθους. Είναι κατά κύριο λόγο γνωστή από τον Αργυρό Κώδικα, ένα αντίγραφο του 6ου αιώνα μιας μετάφρασης της Βίβλου του 4ου αιώνα, και είναι η μόνη ανατολικογερμανική γλώσσα με ένα αρκετά μεγάλο σώμα κειμένων. Όλες οι άλλες, περιλαμβανομένων των βουργουνδικών και των βανδαλικών, είναι γνωστές, αλλά πιθανώς και καθόλου, μόνο από τα κύρια ονόματα που επιβίωσαν σε ιστορικές αναφορές, και από δάνεια σε άλλες γλώσσες όπως τα πορτογαλικά, τα ισπανικά και τα γαλλικά.
Ως γερμανική γλώσσα, τα γοτθικά είναι μέρος της ινδοευρωπαϊκής γλωσσικής οικογένειας. Είναι η παλαιότερη γερμανική γλώσσα που πιστοποιείται σε αρκετά σημαντικά κείμενα, αλλά στερείται σύγχρονων απογόνων. Τα παλαιότερα έγγραφα στα γοτθικά χρονολογούνται από τον 4ο αιώνα. Η γλώσσα βρέθηκε σε παρακμή από τα μέσα του έκτου αιώνα, εν μέρει λόγω της στρατιωτικής ήττας των Γότθων στα χέρια των Φράγκων, της εξάλειψης των Γότθων στην Ιταλία, και της γεωγραφικής απομόνωσης (στην Ισπανία η γοτθική γλώσσα έχασε την τελευταία και πιθανώς ήδη παρακμάζουσα λειτουργία της ως εκκλησιαστική γλώσσα όταν οι Βησιγότθοι ασπάστηκαν τον Καθολικισμό το 589). Η γλώσσα επέζησε ως εθνική γλώσσα στην Ιβηρική χερσόνησο (σύγχρονη Ισπανία και Πορτογαλία) μέχρι τον όγδοο αιώνα. Φαινομενικά γοτθικοί όροι βρίσκονται σε χειρόγραφα μέχρι σήμερα, αλλά μπορεί αυτοί να ανήκουν ή να μην ανήκουν στην ίδια γλώσσα. Συγκεκριμένα, μια γλώσσα γνωστή ως κριμαϊκά γοτθικά επιβίωσε στην περιοχή του κάτω Δούναβη και σε απομονωμένες ορεινές περιοχές της Κριμαίας. Απουσιάζουν ορισμένες φθογγικές μεταβολές χαρακτηριστικές των γοτθικών, εντούτοις, τα κριμαϊκά γοτθικά δεν μπορεί να είναι κατιών των βιβλικών γοτθικών.
Η ύπαρξη τέτοιων πιστοποιημένων κειμένων την καθιστά ως μια γλώσσα ιδιαίτερου ενδιαφέροντος στην συγκριτική γλωσσολογία.
Παραπομπές
* Κατηγορία:Μεσαιωνικές γλώσσες Κατηγορία:Γλώσσες της Ισπανίας Κατηγορία:Γλώσσες της Πορτογαλίας Κατηγορία:Γλώσσες της Ιταλίας Κατηγορία:Γλώσσες της Ρουμανίας Κατηγορία:Γλώσσες της Γαλλίας Κατηγορία:Γλώσσες της Πολωνίας Κατηγορία:Γλώσσες της Τσεχίας Κατηγορία:Γλώσσες της Σλοβακίας Κατηγορία:Γλώσσες της Ρωσίας Κατηγορία:Γλώσσες της Ουκρανίας Κατηγορία:Εξαφανισμένες γλώσσες της Ευρώπης
Μπρισόνι
Το Μπρισόνι (γαλλικά: Brissogne, βαλντοταίν: Brèissogne) είναι αλπικός ιταλικός δήμος της περιφέρειας της Κοιλάδας της Αόστα.
Τρία Βασίλεια
Ο όρος Τρία Βασίλεια είναι ιστορικός όρος που αναφέρεται στην διαίρεση της Κίνας σε τρία ανεξάρτητα κράτη την περίοδο 220-280 μ.Χ. Τα κράτη που την αποτελούσαν ήταν τα εξής: Γουέι (魏), Σού (蜀) και Γού (吳). Ο όρος Τρία Βασίλεια είναι θεωρητικά λανθασμένος στην μετάφραση διότι καθένα από τα ξεχωριστά κράτη που δημιουργήθηκαν διοικούνταν από έναν αυτοκράτορα που ισχυριζόταν ότι ήταν ο νόμιμος κληρονόμος της Δυναστείας Χαν. Ουσιαστικά αυτή η περίοδος άρχισε όταν η Αυτοκρατορία των Χάν χώρισε την Κίνα σε τρία κράτη και τελείωσε όταν τα κράτη αυτά κατακτήθηκαν από την νεοσύστατη Αυτοκρατορία των Τζίν.
Η κυβέρνηση των Χαν έληξε μέσα από μεγάλες φυσικές καταστροφές που αποδυνάμωσαν κατά πολύ την επιρροή του Αυτοκράτορα στις υποθέσεις της χώρας και αύξησαν την επιρροή των τοπικών γαιοκτημόνων. Κατά την διάρκεια της περιόδου αυτής, έγιναν νέες τεχνολογικές εφευρέσεις, όπως η πορσελάνη και ιατρικές μέθοδοι. Υπήρχαν ωστόσο και πάρα πολλές καταστροφές κατά την διάρκεια αυτής της περιόδου. Ένα μεγάλο κομμάτι του πληθυσμού της Κίνας εξοντώθηκε, ενώ η ακυβερνησία και η εγκληματικότητα αυξάνονταν ραγδαία.
Το ξέσπασμα της διαίρεσης
Το έτος 189, μετά τον θάνατο του Αυτοκράτορα των Χάν Λίνγκ παρέλαβε τον θρόνο ένας έφηβος και άπειρος Αυτοκράτορας, ο Σάο. Το γεγονός ότι τον επηρέαζαν πάρα πολύ οι αποφάσεις των Ευνούχων δεν ήταν καθόλου αποδεκτό από τους στρατηγούς του. Δύο από αυτούς, ο Γουάν και ο Τζίν συνωμότησαν προκειμένου να δολοφονήσουν όλους τους ευνούχους. Κατά αυτόν τον τρόπο άρχισε μια μεγάλη διαμάχη μεταξύ των Ευνούχων και του Στρατού. Αυτές τις συνθήκες εκμεταλλεύτηκε αξιωματούχος των Χαν και στρατοπέδευσε επίτηδες για να εξαπατήσει τον Αυτοκράτορα τον στρατό του στο Λυο-γιάνγκ. Σταδιακά απέκτησε πολλή εξουσία και στο τέλος αποθρόνησε τον Σάο και έβαλε τον Ξιάν στην θέση του Αυτοκράτορα. Έτσι άρχισε μια μεγάλων διαστάσεων και εύρους εμφύλια διαμάχη.
Παραπομπές
Κατηγορία:Ιστορία της αρχαίας Κίνας
Στρούμα (πλοίο)
Στις 24 Φεβρουαρίου του 1942, 10 μίλια βόρεια του πορθμού του Βοσπόρου, χτυπήθηκε από τορπίλη και βυθίστηκε το φορτηγό πλοίο Στρούμα (Struma), το οποίο μετέφερε Εβραίους πρόσφυγες από χώρες της Ανατολικής Ευρώπης και είχε προορισμό την Παλαιστίνη.
Το Στρούμα είχε φτάσει στην Κωνσταντινούπολη στις 15 Δεκεμβρίου του 1941 από την Κωστάντζα της Ρουμανίας, από όπου είχε ξεκινήσει. Για ένα διάστημα μεγαλύτερο των δύο μηνών παρέμενε αγκυροβολημένο στο στενό του Βοσπόρου, ενώ απαγορευόταν στους επιβάτες να αποβιβαστούν. Η Βρετανία πίεζε τις τουρκικές αρχές να μην επιτρέψουν στο πλοίο να συνεχίσει το ταξίδι προς την Παλαιστίνη, που τότε ήταν υπό Βρετανική Εντολή, ούτε να αφήσει τους επιβάτες να βγουν στην στεριά και να συνεχίσουν με άλλα μέσα το ταξίδι προς τον τελικό τους προορισμό. Τελικά στις 23 Φεβρουαρίου το Στρούμα οδηγήθηκε από τις τουρκικές Αρχές πίσω στην Μαύρη Θάλασσα, όπου βυθίστηκε την επόμενη ημέρα, αφού χτυπήθηκε από τορπίλη σοβιετικού υποβρυχίου.
Πάνω στο Στρούμα υπολογίζεται ότι επέβαιναν 791 άνθρωποι (781 επιβάτες και 10 μέλη του πληρώματος). Επέζησε μόνο ένας 19χρονος επιβάτης, ο David Stoliar.
Το πλοίο
Το Στρούμα κατασκευάστηκε το 1867 από την εταιρία Palmers Shipbuilding and Iron Company για λογαριασμό του Henry Paget, 2ου Μαρκήσιου του Άνγκλσεϊ. Ήταν πολυτελής ατμοκίνητη θαλαμηγός, είχε μήκος 45,2 μ., πλάτος 5,9 μ. και μέγιστο βύθισμα 3 μ. και αρχικά ονομαζόταν SS Xantha.
Μέχρι το 1942 άλλαξε πολλούς ιδιοκτήτες και ονόματα. Ένας από τους ιδιοκτήτες μετά τον Henry Paget, το μετονόμασε σε SS Sölyst ενώ το 1898 ο καινούργιος ιδιοκτήτης του έδωσε το όνομα SS Sea Maid. Το 1916 αποκτήθηκε από την ελληνική ναυτιλιακή εταιρία Θρακική Ατμοπλοΐα, μετονομάστηκε σε Καφηρεύς και χρησιμοποιήθηκε ως εμπορικό πλοίο. Ακολούθως πέρασε στο Γεώργιο Μυλωνά και πήρε το όνομα Έσπερος. Το 1932 ο Μυλωνάς το πούλησε στο Βούλγαρο Dimiter Nenkov, ο οποίος το μετονόμασε σε Makedoniya και το χρησιμοποιούσε για την μεταφορά βοοειδών στον ποταμό Δούναβη. Ο Nenkov το 1941 πούλησε το πλοίο στην εταιρία Compañia Mediterranea de Vapores Limitada, του Έλληνα Jean D Pandelis. Το πλοίο πήρε το όνομα Στρούμα και καταχωρήθηκε με σημαία Παναμά. Στο μεταξύ κάποια στιγμή, μετά τα μέσα της δεκαετίας του τριάντα, αντικαταστάθηκε η ατμοκίνητη μηχανή του με τρικύλινδρο κινητήρα ντίζελ.
Παραπομπές
Κατηγορία:Ναυάγια Κατηγορία:Ιστορικά πλοία
Σαλάν-Σαιντ-Ανσέλμ
Το Σαλάν-Σαιντ-Ανσέλμ (γαλλικά: Challand-Saint-Anselme, βαλντοταίν: Tchallan damón) είναι αλπικός ιταλικός δήμος της περιφέρειας της Κοιλάδας της Αόστα, εντός της Κοιλάδας του Αγιάς.
Παραπομπές
Κατηγορία:Δήμοι της Κοιλάδας της Αόστα
Όθων Β΄ της Βαυαρίας
Ο Όθων Β΄ (7 Απριλίου 1206 - 29 Νοεμβρίου 1253) ο λεγόμενος επιφανής (illustrius) από τον Οίκο των Βίττελσμπαχ ήταν παλατινός κόμης (δούκας) του Ρήνου (1228-53) και δούκας της Βαυαρίας (1231-53).
Βιογραφία
Γεννήθηκε στο Κέλχαϊμ και ήταν γιος του Λουδοβίκου Α΄ παλατινού κόμη του Ρήνου και δούκα της Βαυαρίας και της Λουντμίλλας των Πρεμυσλιδών, κόρης του Φρειδερίκου δούκα της Βοημίας. Το 1222 νυμφεύτηκε την Αγνή των Γουέλφων, κόρη του Ερρίκου Ε΄ παλατινού κόμη του Ρήνου. Το 1228 χρίστηκε ιππότης και ο πατέρας του τον έκανε συγκυβερνήτη της παλατινής κομητείας (δουκάτου) του Ρήνου με έδρα την Χαϊδελβέργη. Από τότε η κομητεία θα παραμείνει κληρονομικά στους Βίττελσμπαχ, ως το 1918 και ο εραλδικός λέων θα γίνει ο θυρεός της. Το 1231 δολοφονήθηκε ο πατέρας του και τον διαδέχθηκε και ως δούκας της Βαυαρίας.
Οι φήμες ότι τους δολοφόνους πλήρωσαν οι Χοενστάουφεν τον έκαναν να αποστασιοποιηθεί αρχικά από τον Φρειδερίκο Β΄ της Γερμανίας. Κατά τα πρώτα έτη της εξουσίας του ήλθε σε αντιπαράθεση και διαμάχη με τους επισκόπους της περιοχής του. Έπειτα ήρθε σε αντίθεση με τον Φρειδερίκο Β΄ Μπάμπενμπερκ δούκα της Αυστρίας και τον σύμμαχό του Ερρίκο των Χοενστάουφεν. Υπό την απειλή της Μογγολικής εισβολής στην Ευρώπη έγινε τελικά σταθερός σύμμαχος του Φρειδερίκου Β΄ της Γερμανίας. Το 1242 ο τελευταίος κόμης του Μπόγκεν κληρονομεί την κομητεία του στον Όθωνα Β΄ · ο θυρεός του Μπόγκεν, οι λευκοί και μπλε ρόμβοι, υιοθετείται ως θυρεός της Βαυαρίας.
Κατά τον εμφύλιο μετά το 1245, ήλθε σε αντίθεση με τον πάπα, του οποίου οι υποστηρικτές αιχμαλώτισαν τον πληρεξούσιο του Όθωνα Β΄ στο Ρήνο. Όταν το 1246 απεβίωσε ο δούκας της Αυστρίας, ο Όθων Β΄ διεκδίκησε το δουκάτο, μάλιστα πάντρεψε την κόρη του Ελισάβετ με τον Κορράδο Δ΄ Χοενστάουφεν, γιο του Φρειδερίκου Β΄ της Γερμανίας. Αυτό δυσαρέστησε τον πάπα Ιννοκέντιο Δ΄, που αφόρισε τον Όθωνα Β΄.
Το 1249 άνδρες της ακολουθίας του γιου του Λουδοβίκου Β΄ διαπληκτίστηκαν στη Βορμς με άλλους άνδρες και τραυματίστηκαν πολλοί· ένας από αυτούς σκοτώθηκε. Την επόμενη ημέρα ο Λουδοβίκος Β΄ ζήτησε δημόσια συγγνώμη και αποζημίωσε τις βλάβες που είχαν γίνει. Ο Κορράδος Δ΄, ο Όθων Β΄ και άλλοι με κοινή επιστολή τους ζήτησαν να μην συνεχιστούν οι αντεκδικήσεις και να μην φύγουν οι υπαίτιοι, ώσπου να ικανοποιηθούν οι πολίτες για τις ζημιές. Πράγματι οι υπαίτιοι ορκίστηκαν να το κάνουν αυτό.
Ο Όθων Β΄ το 1250 πείσθηκε να μετανοήσει στον πάπα, αλλά απεβίωσε το 1253. Με τις παρακλήσεις της χήρας του και των γιων του επετράπη εκκλησιαστική ταφή 12 έτη μετά, μια και ο Κλήμης Δ΄ δήλωσε ότι ο δούκας έδωσε καταφανή σημεία μετάνοιας. Η ταφή έγινε στην κρύπτη του αββαείου του Σάιερν (Scheyern). Όταν ζούσε ο δούκας, είχε επεκτείνει το δουκάτο, αποκτώντας τις περιοχές Άντεκς, Βάσερμπουργκ και Όρτενμπουργκ.
Οικογένεια
Το 1222 στη Βορμς νυμφεύτηκε την Αγνή των Γουέλφων, κόρη του Ερρίκου Ε΄ παλατινού κόμη του Ρήνου και είχε τέκνα:
Πηγές
Οθων Β΄ δουκας της Βαυαριας
Σέλι-Αν Φρέιζερ-Πράις
Η Σέλι-Αν Φρέιζερ-Πράις (Shelly-Ann Fraser-Pryce, γεννήθηκε Φρέιζερ, 27 Δεκεμβρίου 1986) είναι Τζαμαϊκανή αθλήτρια των δρόμων ταχύτητας. Είναι δύο φορές χρυσή Ολυμπιονίκης (2008, 2012) στα 100 μέτρα, καθώς και δέκα φορές παγκόσμια πρωταθλήτρια.
Πρώτα χρόνια
Μεγάλωσε με τα δύο αδέρφια της από τη μητέρα της, που ήταν πρώην αθλήτρια που εργαζόταν ως πλανόδια πωλήτρια. Ταλαντούχα σπρίντερ από πολύ μικρή ηλικία, άρχισε να τρέχει ξυπόλητη στο δημοτικό σχολείο από την ηλικία των 10 ετών. Σε όλη τη διάρκεια της φοίτησης στο γυμνάσιο ήταν δραστήρια στο στίβο νέων, αγωνιζόμενη στα πρωταθλήματα αγοριών και κοριτσιών μεταξύ δευτεροβάθμιας εκπαίδευσης (γνωστά τοπικά ως "Champs") και κέρδισε το χάλκινο στα 100 μέτρα σε ηλικία 16. Ως μαθήτρια γυμνασίου, έτρεξε 100 μέτρα σε 11,57 δευτερόλεπτα - ένα πολλά υποσχόμενο αποτέλεσμα για ένα 16χρονο κορίτσι. Το 2002, έτρεξε 25,35 δευτερόλεπτα για να κερδίσει τον τίτλο των 200 μέτρων στο Τζαμάικα Πρωτάθλημα κάτω των 18 ετών και αργότερα την ίδια χρονιά βοήθησε την ομάδα των Τζαμαϊκανών να κερδίσει το χρυσό σκυταλοδρομίας 4 × 100 μ. στο Πρωτάθλημα Νεανίδων Κεντρικής Αμερικής και Καραϊβικής, που διεξήχθη στο Μπρίτζταουν των Μπαρμπάντος. Το 2007, ενώ φοιτούσε στο Πανεπιστήμιο Τεχνολογίας στο Κίνγκστον, βελτίωσε το καλύτερό της σε 11,31 δευτερόλεπτα, κατέλαβε την πέμπτη θέση στο εθνικό πρωτάθλημα και κέρδισε ένα ασημένιο μετάλλιο στο παγκόσμιο πρωτάθλημα για το τρέξιμό της στα 4 × 100 μέτρα σκυταλοδρομίας.
Οι πρώτες επιτυχίες
Έγινε διεθνώς γνωστή το 2008 στους Ολυμπιακούς του Πεκίνο, όταν στέφθηκε χρυσή Ολυμπιονίκης στα 100 μέτρα, με ατομικό ρεκόρ 10,78 δευτερόλεπτα. Βελτίωσε κατά 0,53 δευτερόλεπτα τον καλύτερο της προηγούμενης χρονιά, και ήταν επίσης ο δεύτερος ταχύτερος στην ιστορία των Ολυμπιακών Αγώνων εκείνη την εποχή, πίσω από το Ολυμπιακό ρεκόρ του 1988 της Φλόρενς Γκρίφιθ-Τζόινερ. Την επόμενη χρονιά με χαρακτηριστικά προσόν της την εξαιρετική εκκίνηση που της επέτρεπε το μικρό της σώμα, έγινε και Παγκόσμια Πρωταθλήτρια στο ίδιο αγώνισμα με χρόνο 10,73 βελτιώνοντας την επίδοσή της. Χρυσή έγινε και στη σκυταλοδρομία με την ομάδα της Τζαμάικας.
Η Φρέιζερ υπέστη αποκλεισμό έξι μηνών, όταν στο δείγμα αντιντόπινγκ από το μίτινγκ του Diamond League της Σαγκάης βρέθηκε η ουσία οξυκωδόνη. Αυτή η ουσία χρησιμοποιέιται ως παυσίπονο, και δεν θεωρείται ως ουσία βελτίωσης επιδόσεων. Ο προπονητής της Στίβεν Φράνσις είπε πως η Φρέιζερ πήρε την ουσία λόγω πονόδοντου. Ωστόσο, η αθλήτρια πήρε την ευθύνη πάνω της λέγοντας: "Είμαι επαγγελματίας αθλήτρια – που υποτίθεται πρέπει να εξετάζεται ιατρικά – έτσι για οτιδήποτε βάζω μέσα στο σώμα μου, ευθύνομαι να πάρω την ευθύνη και έτσι έκανα."
Παγκόσμιο Πρωτάθλημα Νταεγού 2011
Λόγω ενός τραυματισμού στην κνήμη, η Φρέιζερ-Πράις κατάφερε να πάρει την τέταρτη θέση στα 100 μέτρα με 10,99 δευτερόλεπτα. Παραμένει η μοναδική εμφάνιση της σε τελικό Παγκόσμιο Πρωτάθλημα όπου δεν κέρδισε χρυσό στα 100 μέτρα. Όμως, πήρε ένα αργυρό μετάλλιο με την ομάδα της Τζαμάικας σε 41,71 δευτερόλεπτα, επίδοση που ήταν εθνικό ρεκόρ.
Ολυμπιακοί Αγώνες Λονδίνο 2012
Τον Ιανουάριο του 2011 παντρεύτηκε τον Τζέισον Πράις, αλλάζοντας το όνομά της. Η αθλήτρια υπερασπίστηκε με επιτυχία τον τίτλο της στα 100 μέτρα, σε χρόνο 10,75 δευτερόλεπτα. Πίσω της τερμάτισαν οι Καρμελίτα Τζέτερ και Βερόνικα Κάμπελ-Μπράουν.
Στον πρώτο της αγώνα 200 μέτρων σε διεθνές πρωτάθλημα, έκανε ατομικό ρεκόρ 22,09 δευτερολέπτων και τερμάτισε στη δεύτερη θέση, πίσω από την Άλισον Φίλιξ. Επίσης, έτρεξε και στη σκυταλοδρομία 4 × 100 μέτρων με την ομάδα Τζαμάικας, τερματίζοντας στη δεύτερη θέση με χρόνο 41,41.
Παγκόσμιο Πρωτάθλημα Μόσχα 2013
Η Φρέιζερ-Πράις εισήλθε στο πρωτάθλημα όντας η παγκόσμια κορυφαία της σεζόν στα 100 και 200 μέτρα. Κέρδισε τα 100 μέτρα με νέα κορυφάια επίδοση χρόνου 10,71 δευτερόλεπτα. Κέρδισε και τα 200 μέτρα σε χρόνο 22,17 δευτερολέπτων, ενώ κατέκτησε χρυσό μετάλλιο και στα 4 × 100 μέτρα σκυταλοδρομία με την εθνική ομάδα. Αυτή και ο συναθλητής της Γιουσέιν Μπολτ πήραν τα χρυσά μετάλλια σε 100, 200 και 4 × 100 στις γυναίκες και τους άνδρες αντίστοιχα.
Παγκόσμιο Πρωτάθλημα Κλειστού Σόποτ 2014
Στο ντεμπούτο της σε Παγκόσμιο Πρωτάθλημα Κλειστού, κέρδισε τον τελικό των 60 μέτρων σε χρόνο 6,98 δευτερολέπτων. Αυτός ο χρόνος την κατέταξε 7η ταχύτερη όλων των εποχών.
Παγκόσμιο Πρωτάθλημα Πεκίνο 2015
Πηγαίνοντας για το πρωτάθλημα, ο προπονητής της αποφάσισε η Φρέιζερ-Πράις να επικεντρωθεί στα 100 μέτρα παρά να υπερασπιστεί τον τίτλο της στα 200. Έτσι, υπερασπίστηκε τον τίτλο της στα 100 μέτρα σε χρόνο 10,76, αφήνοντας πίσω της την Ντάφνι Σχίπερς, η οποία νίκησε στα 200 μέτρα. Επιπρόσθετα, έγινε η πρώτη γυναίκα που κερδίζει τρεις φορές τα 100 μέτρα σε Παγκόσμιο Πρωτάθλημα.
μικρογραφία|Το βάθρο των νικητών των 100 μέτρων στο Παγκόσμιο Πρωτάθλημα του 2015. Επίσης, οδήγησε την ομάδα της στη νίκη στη σκυταλοδρομία 4 × 100, καταρρίπτοντας το ρεκόρ πρωταθλήματος με 41,07.
Ολυμπιακοί Αγώνες Ρίο 2016
Πηγαίνοντας στο Ρίο, είχε ως στόχο να υπερασπιστεί τον τίτλο της και να κάνει τρεις συνεχόμενες Ολυμπιακές νίκες στα 100 μέτρα. Ωστόσο, έφερε έναν τραυματισμό στο δάχτυλο του ποδιού. Προκρίθηκε για τον τελικό, αλλά από τον ημιτελικό και μετά ο πόνος του τραυματισμού έγινε πιο έντονος. Μιάμιση ώρα μετά τον ημιτελικό, συμμετείχε στον τελικό, και ήταν ικανή μόνο για το χάλκινο μετάλλιο, πίσω από την Ελέιν Τόμσον και την Τόρι Μπόουι, σε χρόνο 10,86.
Μετά την Ολυμπιάδα αποχώρησε για δύο χρόνια λόγω τοκετού του πρώτου της παιδιού ονόματι Ζάιον.
Παγκόσμιο Πρωτάθλημα Ντόχα 2019
Επέστρεψε στους στίβους μετά από τοκετό, τρέχοντας στο Εθνικό Πρωτάθλημα τερματίζοντας στη δεύτερη θέση με χρόνο 10,73, τον ίδιο που έκανε και η Τόμσον (με διαφορά χιλιοστών). Στο Παγκόσμιο Πρωτάθλημα Στίβου 2019, η Φρέιζερ-Πράις έγινε η μεγαλύτερη σε ηλικία αθλήτρια που κέρδισε τα 100 μέτρα σε Παγκόσμιο ή Ολυμπιακούς Αγώνες. Αυτή ήταν η τέταρτη νίκη της αθλήτριας στα 100 μέτρα. Με την εθνική ομάδα, κέρδισε για άλλη μια φορά το αγώνισμα της σκυταλοδρομίας σε χρόνο 41,44 δευτερόλεπτα.
Ολυμπιακοί Αγώνες Τόκιο 2021
Στις 5 Ιουνίου 2021, σημείωσε νέα καλύτερη προσωπική επίδοση και νέο ρεκόρ Τζαμάικας με 10,63 δευτερόλεπτα στο JAAA Olympic Destiny Series στο Κίνγκστον, και έγινε η ταχύτερη γυναίκα εν ζωή (εκείνη την εποχή). Στον τελικό των 100 μέτρων στους Ολυμπιακούς Αγώνες του Τόκιο, έκανε κακή εκκίνηση και τερμάτισε δεύτερη πίσω από την υπερασπίστρια του Ολυμπιακού τίτλου Ελέιν Τόμσον με χρόνο 10,74 δευτερόλεπτα. Για άλλη μία φορά οι γυναίκες από την Τζαμάικα κατέλαβαν τις τρεις πρώτες θέσεις στο βάθρο, όπως και στο Πεκίνο το 2008. Κερδίζοντας το τέταρτο συνεχόμενο Ολυμπιακό της μετάλλιο στα 100 μέτρα, η Φρέιζερ-Πράις πέτυχε ρεκόρ των περισσότερων μεταλλίων που κέρδισε στο αγώνισμα οποιαδήποτε αθλήτρια.
Παγκόσμιο Πρωτάθλημα Στίβου 2022
Στο Παγκόσμιο Πρωτάθλημα Στίβου του 2022 στο Γιουτζίν των ΗΠΑ στις 17 Ιουλίου, κατέκτησε το πέμπτο χρυσό μετάλλιο στα 100 μέτρα με χρόνο 10,67 δευτερόλεπτα, ενώ και οι τρεις θέσεις του βάθρου ήταν της Τζαμάικας. Έγινε η πρώτη γυναίκα που κέρδισε πέντε χρυσά μετάλλια σε ένα αγώνισμα σε Παγκόσμιο Πρωτάθλημα και η μεγαλύτερη σε ηλικία, ήδη 35 ετών. Κατέκτησε επίσης το αργυρό μετάλλιο στα 200 μέτρα με χρόνο 21,81 δευτερόλεπτα, όπως και στη σκυταλοδρομία 4x100 μέτρα με την ομάδα της Τζαμάικας.
Μπέλα Α΄ της Ουγγαρίας
Ο Μπέλα Α΄ o πρωταθλητής (ουγγρικά: Bajnok Béla, 1016 - 11 Σεπτεμβρίου 1063) από τον Οίκο των Άρπαντ ήταν βασιλιάς της Ουγγαρίας (1060-1063).
Βιογραφία
Ήταν ο τρίτος γιος του Βαζούλ δούκα της Νίτρας. Μεγαλύτερος εξάδελφος του Βαζούλ ήταν ο Στέφανος Α΄ της Ουγγαρίας. Βαπτίσθηκε με το όνομα Αδαλβέρτος.
Όταν ο πατέρας του δέχθηκε να γίνει υποτελής του Μιέσκο Β΄ Λάμπερτ της Πολωνίας, ο Στέφανος Α΄ εισέβαλε στο δουκάτο της Νίτρας, αιχμαλώτισε, τύφλωσε και εκτέλεσε τον Βαζούλ το 1031. Ο Μπέλα Α΄ με τους μεγαλύτερους αδελφούς του Λεβέντε και Ανδρέα Α΄ άφησαν την Ουγγαρία. Ο Μπέλα Α΄ εγκαταστάθηκε στην Πολωνία και νυμφεύτηκε τη Ριτσέζα/Αδελαΐδα, κόρη του Μιέσκο Β΄.
Εν τω μεταξύ το 1038 απεβίωσε ο Στέφανος Α΄ και το 1046 τον διαδέχθηκε ο Ανδρέας Α΄, που κάλεσε τον αδελφό του Μπέλα Α΄ και τον έκανε δούκα του 1/3 της Ουγγαρίας. Όταν ο Ανδρέας Α΄ ανακήρυξε τον γιο του Σολομών διάδοχο, ο Μπέλα Α΄ δυσαρεστήθηκε, εξεγέρθηκε βοηθούμενος από τους συγγενείς της Ριτσέζας και τον εκθρόνισε το 1060. Εισήγαγε νομισματική μεταρρύθμιση και θέλησε να αποκαταστήσει τον παγανισμό στην Ουγγαρία· ήταν η τελευταία προσπάθεια.
Ενώ καθόταν στον θρόνο του, αυτός κατέρρευσε και ο Μπέλα Α΄ τραυματίστηκε θανάσιμα το 1063. Ήταν 43 ετών.
Οικογένεια
Νυμφεύτηκε τη Ρίχετσα των Πιαστ, κόρη του Μιέσκο Β΄ της Πολωνίας και είχε τέκνα:
Παραπομπές
Κατηγορία:Οίκος των Άρπαντ Κατηγορία:Βασιλείς της Ουγγαρίας
Κατάλογος τραγουδιών στην κορυφή του Billboard Hot 100 (2004)
Το Billboard Hot 100 είναι ένας κατάλογος που κατατάσσει τα σινγκλ με τις καλύτερες επιδόσεις των Ηνωμένων Πολιτειών. Δημοσιεύεται από το περιοδικό Billboard, τα δεδομένα συγκεντρώνονται από τη Nielsen SoundScan με βάση συλλογικά τις εβδομαδιαίες φυσικές πωλήσεις κάθε σινγκλ και το airplay. Το 2004, υπήρχαν 11 σινγκλ που ήταν στην κορυφή του καταλόγου.
Ο Usher είναι ο πλέον πετυχημένος καλλιτέχνης του έτους 2004. 4 σινγκλ του ήταν στο νούμερο ένα του καταλόγου του tBillboard Hot-100: τα "Yeah!, "Burn", "Confessions Part II" και "My Boo". Είναι και ο μοναδικός καλλιτέχνης που έχει περισσότερα από ένα τραγούδια του στην κορυφή το 2004. Συνολικά, ο Usher βρισκόταν επί 28 εβδομάδες στην κορυφή μέσα σε ένα ημερολογιακό έτος, και έγινε ο πρώτος καλλιτέχνης ή συγκρότημα που πέτυχε τόσο μεγάλη διάρκεια παραμονής στο Billboard Hot-100. Κατέρριψε έτσι το ρεκόρ του Γκλεν Μίλερ και της Ορχήστρας του το 1940 με 26 συνεχείς εβδομάδες στην κορυφή του Οδηγού Πωλήσεων Δίσκων (Record Buying Guide), ενός καταλόγου jukebox c από το Billboard  που δημοσιεύτηκε από το περιοδικό στα τέλη της δεκαετίας του 1930 και στις αρχές της δεκαετίας του 1940. Το τραγούδι "Yeah!" είναι το καλύτερο σινγκλ του 2004, καθώς ήταν στην πρώτη θέση στα Top Hot 100 Hits of 2004 (100 καλύτερες επιτυχίες του 2004).
Το 2004 και τα 12 τραγούδια που ήταν στην πρώτη θέση στο Billboard Hot 100 ερμηνεύτηκαν από Αφροαμερικανούς καλλιτέχνες και κατά ποσοστό 80% ήταν και νούμερο ένα επιτυχίες στον κατάλογο της R&B της χρονιάς εκείνης.
Σαλάν-Σαιν-Βικτόρ
Το Σαλάν-Σαιν-Βικτόρ (γαλλικά: Challand-Saint-Victor, βαλντοταίν: Tchallan) είναι αλπικός ιταλικός δήμος της περιφέρειας της Κοιλάδας της Αόστα, εντός του κάτω τμήματος της Κοιλάδας του Αγιάς.
Παραπομπές
Κατηγορία:Δήμοι της Κοιλάδας της Αόστα
Δρουσίλλα
Η Ιουλία Δρουσίλλα (Giulia Drusilla, 16 Σεπτεμβρίου 16 - 10 Ιουνίου 38) ήταν η δεύτερη κόρη και το πέμπτο επιζών παιδί του Γερμανικού και της Αγριππίνας της Πρεσβύτερης. Ήταν αδελφή του αυτοκράτορα Καλιγούλα ενώ είχε επίσης δύο αδελφές, την Ιουλία Λιβίλλα και την αυτοκράτειρα Ιουλία Αγριππίνα.
Τριυδρογόνο
μικρογραφία|Χημική δομή του τριυδρογόνου Το τριυδρογόνο ή τριατομικό υδρογόνο (H3) είναι μια ασταθής τριατομική μοριακή αλλομορφή του υδρογόνου. Εφόσον το μόριο αυτού του χημικού είδους περιέχει μόνο τρία (3) άτομα του υδρογόνου αποτελεί το απλούστερο τριατομικό μόριο και είναι σχετικά απλό να λυθεί αριθμητικά η κβαντομηχανική περιγραφή των σωματιδίων του. Πρόκειται, όμως, για ένα ασταθές μόριο, με ημιζωή βραχύτερη από ένα εκατομυριοστό του δευτερολέπτου (δηλαδή μικρότερη από 1 μs). Η φευγαλέα (χρονικά) ύπαρξή του το καθιστά (πάντα σχετικά) σπάνιο, αλλά είναι συχνός τόσο ο σχηματισμός όσο και η καταστροφή του, χάρη στην ύπαρξη ενός συνηθισμένου συγγενικού του χημικού είδους, του κατιόντος τριυδρογόνου (H3+). Το φάσμα υπερύθρου του H3, λόγω της δόνησης και περιστροφής, είναι πολύ παρόμοιο με το αντίστοιχο των ιόντων H3+. Στο πρώιμο σύμπαν, αυτή η ικανότητα να εκπέμπεται υπέρυθρο φως επέτρεψε στο αρχέγονο υδρογόνο και στο ήλιο να ψυχθούν αρκετά, ώστε να μπορούν να σχηματίζουν άστρα.
Δρουσίλλα
Γεννήθηκε στο σημερινό Κόμπλεντς της Γερμανίας και επέστρεψε στη Ρώμη μετά το θάνατο του πατέρα της. Το 33 μ.Χ., παντρεύτηκε τον Λούκιο Κάσσιο Λονγκίνο, φίλο του Αυτοκράτορα Τιβέριου. Ωστόσο, μετά την άνοδο του Καλιγούλα στον θρόνο το 37 μ.Χ., ο Καλιγούλας τους έβαλε να χωρίσουν και την ξαναπάντρεψε με το φίλο του Μάρκο Αιμίλιο Λεπιδό. Ο Καλιγούλας ονόμασε την Δρουσίλλα κληρονόμο του, καθιστώντας την την πρώτη γυναίκα που ονομάστηκε κληρονόμος στην ρωμαϊκή αυτοκρατορία. Η Δρουσίλλα ήταν η αγαπημένη του Καλιγούλα και φημολογήθηκε ότι ήταν η ερωμένη του. Το εάν υπήρξε ή όχι μια σχέση αιμομιξίας δεν είναι γνωστό.
Τριυδρογόνο
Σχηματισμός
Το ουδέτερο μόριο μπορεί να σχηματιστεί σε ένα χαμηλής πίεσης αερίου σωλήνα εκφόρτισης.
Δρουσίλλα
Η Δρουσίλλα πέθανε όταν ήταν περίπου 22 ετών. Ένα χρόνο αργότερα, ο Καλιγούλας ονόμασε τη μοναδική του γνωστή κόρη Δρουσίλλα, από την νεκρή του αδερφή. Εν τω μεταξύ, ο χήρος της Δρουσίλλας, Μάρκος Αιμίλιος Λεπιδός, φέρεται να έγινε εραστής των αδελφών της, Λιβίλλας και Αγριππίνας. Αυτή η πολιτική συνωμοσία ανακαλύφθηκε κατά τη διάρκεια αυτού του φθινοπώρου από τον Καλιγούλα. Ο Λεπιδός εκτελέστηκε λίγο μετά και η Λιβίλλα και η Αγριππίνα εξορίστηκαν.
Όρος Χάνανγκ
Το Όρος Χάνανγκ (αγγλικά: Mount Hanang) είναι βουνό στην Τανζανία. Η κορυφή του φτάνει σε υψόμετρο 3.420 m πάνω από το επίπεδο της θάλασσας. Το Όρος Χάνανγκ (Mount Hanang), βρίσκεται στην Περιφέρεια Μανυάρα (Manyara Region), της Περιοχής Χάναγκ (Hanang District). Είναι (μετά από το Όρος Κιλιμαντζάρο [Mount Kilimanjaro], το Όρος Μέρου [Mount Meru] και το Όρος Λουλμαλάσιν [Mount Loolmalasin]) το τέταρτο υψηλότερο όρος στην Τανζανία, αν συμπεριλάβουμε και τις τρεις κορυφές του Κιλιμαντζάρο, ως ένα βουνό.
Δρουσίλλα
Εξωτερικοί σύνδεσμοι
Κατηγορία:Ρωμαίοι
Τριυδρογόνο
Σχηματισμός
Η αντίδραση αυτή είναι εξώθερμη, εκλύοντας ενέργεια 1,7 eV/μόριο, οπότε τα ιόντα που παράγονται είναι θερμά, με υψηλή δονητική ενέργεια. Αυτά μπορούν να ψυχθούν μέσω συγκρούσεων με αέριο σε δοχείο ψύξης, αν η πίεση είναι επαρκώς υψηλή. Αυτό είναι σημαντικό, επειδή τα έντονα δονούμενα ιόντα παράγουν έντονα δονούμενα ουδέτερα μόρια, όταν ουδετεροποιούνται, σύμφωνα με την αρχή Φρανκ-Κόντον (Franck–Condon principle.).
Διάσπαση
Το τριυδρογόνο μπορεί να διασπαστεί με τους ακόλουθους τρόπους:
Όρος Χάνανγκ
Η κύρια διαδρομή για την κορυφή ξεκινά από την πόλη Κάτες (Katesh). Η ανάβαση μπορεί να γίνει σε διάστημα μιας ημέρας (10 ώρες), αλλά, είναι επίσης σύνηθες για τους ορειβάτες, να περνούν τη νύχτα στην κατασκήνωση του όρους και να φτάνουν στην κορυφή την επόμενη ημέρα.
Τριυδρογόνο
Διάσπαση
Όπου H3* διεγερμένο τριυδρογόνο και H μονοατομικό υδρογόνο.
Όρος Χάνανγκ
Στα βόρεια ηφαιστειογενή υψίπεδα, πλησίον του Όρους Χάνανγκ (Mount Hanang), ζουν οι Μπαραμπαΐγκ (Barabaig) μια νομαδική φυλή, συγγενική με το λαό των Ντατοόγκα (Datooga).
Τριυδρογόνο
Ιδιότητες
Το μόριο του τριυδρογόνου μπορεί να υπάρχει μόνο σε διεγερμένη κατάσταση. Οι διαφορετικές διεγερμένες ηλεκτρονιακές καταστάσεις αναπαριστώνται με σύμβολα (της γενικής μορφής) nLΓ για το εξωτερικό ηλεκτρόνιο, όπου n ο κύριος κβαντικός αριθμός, L η ηλεκτρονιακή γωνιακή ορμή και Γ η ηλεκτρονιακή συμμετρία επιλεγμένη από την ομάδα D3h. Επιπλέον σύμβολα μέσα σε αγκύλες (της γενικής μορφής {s,dl}, όπου το s αντιπροσωπεύει το συμμετρικό τέντωμα, το d την εκφυλισμένη κατάσταση και l η δονητική γωνιακή ορμή) μπορούν επιπλέον να τοποθετηθούν μετά, για να δείξουν την δόνηση στον πυρήνα. Ακόμη ένας όρος, με τη γενική μορφή (N, G), μπορεί να χρησιμοποιηθεί για να καθορίσει τη μοριακή περιστροφή, όπου N η γωνιακή ορμή περιστροφής ξεχωριστά από τα ηλεκτρόνια, όπως προβάλλεται στο μοριακό άξονα, και όπου G ο «βολικός» κβαντικός αριθμός του Hougen, που ορίζεται από τη σχέση G = I + λ - K. Συχνά είναι (N, G) = (1, 0), καθώς οι καταστάσεις περιστροφής είναι καθορισμένες, αφού τα συστατικά σωματίδια είναι όλα φερμιόνια. Παραδείγματα τέτοιων καταστάσεων αποτελούν οι ακόλουθες: 2sA1΄, 3sA1΄, 2pA2", 3dE΄, 3DE", 3dA1΄, 3pE΄ και 3pA2". Η κατάσταση 2p²A2" έχει διάρκεια ζωής 700 ns (1 ns = 10-9 sec). Αν το μόριο «αποπειραθεί» να αποβάλλει ενέργεια και να επιστρέψει (στη θεωρητικά μόνο ιστάμενη) βασική κατάσταση, τότε διασπάται άμεσα. Η χαμηλότερη ενεργειακά μετασταθής κατάσταση είναι η 2sA1΄, που έχει ενέργεια -3,777 eV κάτω από την κατάσταση (ζεύγους) H3+ και e-, αλλά διασπάται σε περίπου 1 ps (1 ps = 10-12 sec). Η ασταθής βασική κατάσταση συμβολίζεται 2p²E΄, αλλά διασπάται άμεσα σε διυδρογόνο (H2) και ατομικό υδρογόνο. Οι μη περιστρέψιμες καταστάσεις έχουν μακρύτερη διάρκεια «ζωής» (με την έννοια απλά της ύπαρξης) σε σύγκριση με τις περιστρέψιμες.
Όρος Χάνανγκ
Παραπομπές
Χανανγκ
Τριυδρογόνο
Ιδιότητες
Η ηλεκτρονιακή κατάσταση για το κατιόν τριυδρογόνου (H3+), δηλαδή με ένα απεντοπισμένο ηλεκτρόνιο, είναι σταθεράς Ράιντμπεργκ (Rydberg state).
Το εξωτερικό ηλεκτρόνιο μπορεί να προωθηθεί στην υψηλή (σε ενέργεια) κατάσταση Ράιντμπερκ και μπορεί να ιονιστεί (εντελώς) αν δεχτεί την ενέργεια που αντιστοιχεί σε 29.562,6 cm−1, πάνω από την κατάσταση 2pA2". Με αυτόν τον τρόπο σχηματίζεται H3+.
Μοριακή γεωμετρία
Η μοριακή γεωμετρία της ένωσης προβλέφθηκε ότι αντιστοιχεί σε (νοητό) ισόπλευρο τρίγωνο. Οι μοριακές δονήσεις μπορούν να συμβούν με δυο τρόπους: Α) Το μόριο μπορεί να επεκταθεί και μετά να συρρικνωθεί, διατηρώντας το ισόπλευρο τριγωνικό σχήμα του, σαν να «αναπνέει». Β) Το ένα άτομο υδρογόνου μπορεί να κινηθεί σε σχέση με τα άλλα δύο, παραμορφώνοντας προσωρινά το νοητό ισόπλευρο τρίγωνο σε ισοσκελές. Αυτή η δεύτερη δόνηση έχει μη μηδενική διπολική ροπή, και έτσι αντιστοιχεί σε αντίστοιχη υπέρυθρη ακτινοβολία.
Φάσμα
Ο Γκέρχαρντ Χέρτζμπεργκ (Gerhard Herzberg) ήταν ο πρώτος που ανακάλυψε τις φασματοσκοπικές γραμμές του ουδέτερου τριυδρογόνου όταν ήταν 75 ετών, το 1979. Αργότερα ανακοίνωσε ότι αυτή η παρατήρηση ήταν μια από τις αγαπημένες του ανακαλύψεις. Οι γραμμές προήλθαν σχεδόν από την κάθοδο ενός σωλήνα εκφόρτισης. Ο λόγος που οι προηγούμενοι παρατηρητές δεν μπόρεσαν να δουν τις φασματικές γραμμές του τρυδρογόνου ήταν αυτές ότι συγχέονταν με το φάσμα του πολύ αφθονότερου διυδρογόνου. Το σημαντικό βήμα προόδου ήταν ο διαχωρισμός του τριυδρογόνου ώστε να μπορεί να παρατηρηθεί το φάσμα του ξεχωριστά. Ο διαχωρισμός χρησιμοποιεί διαχωρισμό φασματοσκοπίας μαζών των θετικών ιόντων ώστε το τριυδρογόνο με μοριακή μάζα (περίπου) 3 να μπορεί να διαχωριστεί από το διυδρογόνο, που έχει μοριακή μάζα (περίπου) 2. Ωστόσο, με αυτόν τον τρόπο συνυπάρχει πρόσμειξη από δευτεριούχο υδρογόνο (HD), γιατί το τελευταίο έχει επίσης μοριακή μάζα (περίπου) 3, όπως και το τρυδρογόνο. Το φάσμα του τριυδρογόνου οφείλεται κυρίως στις μεταπτώσεις της μακροβιότερης κατάστασης 2p²A2". Το φάσμα μπορεί να μετρηθεί σε δύο (2) βήματα, μέσω της μεθόδου φωτοϊονισμού.
Κατιόν τριυδρογόνου
Το κατιόν τριυδρογόνου είναι το πιο άφθονο μοριακό ιόν στο διαστρικό διάστημα. Πιστεύεται ότι έπαιξε κρίσιμο ρόλο για την ψύξη των πρώιμων άστρων στην ιστορία του σύμπαντος, εξαιτίας της ικανότητάς του να απορροφά και να εκπέμπει φωτόνια. Μια από τις πιο σημαντικές χημικές αντιδράσεις στο διαστρικό διάστημα είναι:
Φυσική παρουσία
Το τριατομικό υδρογόνο σχηματίζεται με την ουδετεροποίηση του κατιόντος τριυδρογόνου. Το ιόν αυτό ουδετεροποιείται με την παρουσία άλλων αερίων εκτός από το ήλιο και το διυδρογόνο. Έτσι το τριυδρογόνο σχηματίζεται στο σέλας της ιονόσφαιρας του Δία και του Κρόνου.
Αναφορές και σημειώσεις
Κατηγορία:Υδρογόνο Κατηγορία:Αλλοτροπία
Samsung Galaxy S7
Το Samsung Galaxy S7 και το Samsung Galaxy S7 Edge είναι έξυπνα τηλέφωνα που κατασκευάστηκαν, κυκλοφόρησαν και διατέθηκαν στην αγορά από τη Samsung Electronics. Η σειρά S7 λειτουργεί ως διάδοχος των Galaxy S6, S6 Edge και S6 Edge + που κυκλοφόρησαν το 2015. Το S7 και το S7 Edge παρουσιάστηκαν επίσημα στις 21 Φεβρουαρίου 2016 κατά τη διάρκεια συνέντευξης τύπου της Samsung στο Mobile World Congress, με ευρωπαϊκή και βορειοαμερικανική κυκλοφορία στις 11 Μαρτίου 2016.
Σαμπάβ
Το Σαμπάβ (γαλλικά: Chambave, βαλντοταίν: Tsambava) είναι αλπικός ιταλικός δήμος της περιφέρειας της Κοιλάδας της Αόστα.
Samsung Galaxy S7
Το Galaxy S7 είναι μια εξέλιξη του μοντέλου της προηγούμενης χρονιάς, με αναβαθμισμένο υλικό, βελτιώσεις σχεδιασμού και αποκατάσταση λειτουργιών που αφαιρέθηκαν από το Galaxy S6, όπως πιστοποίηση IP για αντοχή στο νερό και τη σκόνη, καθώς και υποστήριξη κάρτας μνήμης MicroSD. Το S7 παράγεται σε μία κανονική έκδοση με οθόνη μεγέθους 5,1 ιντσών και μία Edge της οποίας η οθόνη είναι κυρτή και έχει επίσης μεγαλύτερη 5,5 ιντσών οθόνη. Το Galaxy S7 και το S7 Edge είναι τα δύο τελευταία τηλέφωνα της σειράς Samsung Galaxy S που έχουν φυσικό κουμπί home με ενσωματωμένο αισθητήρα δακτυλικών αποτυπωμάτων στην μπροστινή πλευρά.
Το Samsung Galaxy S7 διαδέχθηκε το Samsung Galaxy S8 τον Απρίλιο του 2017.
Σαμπάβ
Παραπομπές
Κατηγορία:Δήμοι της Κοιλάδας της Αόστα
Samsung Galaxy S7
Προδιαγραφές
αριστερά|μικρογραφία|Galaxy S7 (χρυσό)
Σχεδιασμός
Ο σχεδιασμός υλικού του Galaxy S7 είναι σε μεγάλο βαθμό εκείνος του S6. Η Samsung αφαίρεσε την ενσωματωμένη συσκευή υπερύθρων λόγω χαμηλής ζήτησης. Η συσκευή διατηρεί το μεταλλικό και το γυάλινο πλαίσιο, αλλά με βελτιώσεις όπως ένα ορθογώνιο κουμπί home και μια μικρότερη προεξοχή της κάμερας. Και τα δύο μοντέλα διατίθενται σε μαύρο και χρυσό χρώμα.
Το Galaxy S7 Edge είναι εξοπλισμένο με λογισμικό που επιτρέπει στην καμπύλη άκρη να λειτουργεί ως μια μπάρα, ένα νυχτερινό ρολόι και διάφορες λειτουργίες οπτικής ειδοποίησης, όπως το φως ειδοποίησης Edge για τηλεφωνικές κλήσεις και εισερχόμενα μηνύματα, εκ των οποίων το προτιμώμενο χρώμα μπορεί να είναι επιλέχθηκε για πέντε επαφές. Υπάρχει μια πρόσθετη ρύθμιση που επιτρέπει την προσαρμογή της φωτεινότητας της ενσωματωμένης λυχνίας LED όταν χρησιμοποιείται ως φακός μεταξύ πέντε επιπέδων φωτεινότητας.
Αδιαβροχοποίηση
Τα S7 και το S7 Edge είναι πιστοποιημένα με IP68 για αντοχή σε νερό και σκόνη. Σε αντίθεση με το Galaxy S5, οι θύρες είναι σφραγισμένες και συνεπώς δεν χρειάζονται προστατευτικά πτερύγια. Το S7 και S7 Edge διαθέτουν οθόνη ανάλυσης 1440p Quad HD Super AMOLED. Το S7 διαθέτει πάνελ 5,1 ιντσών, ενώ το S7 Edge χρησιμοποιεί μεγαλύτερο πάνελ 5,5 ιντσών. Όπως και με το προηγούμενο μοντέλο, η οθόνη του S7 Edge είναι κυρτή κατά μήκος των πλευρικών πλαισίων της συσκευής.
Μπαταρίες
Η Samsung ισχυρίζεται ότι το Galaxy S7 μπορεί να φορτίσει πλήρως χρησιμοποιώντας ενσύρματη και ασύρματη γρήγορη φόρτιση εντός 90 και 140 λεπτών αντίστοιχα, ενώ 100 και 160 λεπτά αντίστοιχα το S7 Edge.
Η γρήγορη φόρτιση απενεργοποιείται ενώ η συσκευή βρίσκεται σε λειτουργία.
Κάμερα
Τα άκρα Galaxy S7 και S7 διαθέτουν κάμερα 12 megapixel (4032 × 3024) με οπίσθια όψη με τεχνολογία αισθητήρα εικόνας "Dual Pixel" για ταχύτερη αυτόματη εστίαση και φακό διαφράγματος f / 1.7.
Μπορούν να εγγραφούν βίντεο αργής κίνησης με 720p HD στα 240 fps, που είναι το διπλάσιο του ρυθμού καρέ που χρησιμοποιείται στα Galaxy S6 και Note 5. Για πρώτη φορά σε μια συσκευή ναυαρχίδας της Samsung, είναι δυνατή η εγγραφή βίντεο αργής κίνησης στα 240fps. Τα πλάνα 240 fps κωδικοποιούνται σε πραγματικό χρόνο και εγγράφονται με ήχο. Το υλικό μπορεί να επεξεργαστεί με το αποκλεισμένο λογισμικό επεξεργασίας βίντεο αργής κίνησης. Το χρονικό όριο των πέντε λεπτών για 2160p βίντεο καταργήθηκε.
Η κάμερα έχει επαινηθεί για την τότε εξαιρετική απόδοση χαμηλού φωτισμού.
Φωτογραφίες μπορούν να ληφθούν κατά την εγγραφή βίντεο 1440p (30 fps) και 2160p (30 fps), ενώ ο προκάτοχός του μπορούσε να το κάνει αυτό μόνο σε 1080p. Ωστόσο, δεν είναι δυνατή η λήψη φωτογραφιών κατά τη διάρκεια εγγραφής βίντεο 1080p στα 60 καρέ ανά δευτερόλεπτο.
Το λογισμικό κάμερας του Galaxy S7 έχει μια λειτουργία για τη χειροκίνητη προσαρμογή παραμέτρων λειτουργίας, όπως έκθεση, ευαισθησία φωτός ISO, ισορροπία λευκού και τιμή έκθεσης. Οι παράμετροι μπορούν επίσης να ρυθμιστούν για εγγραφή βίντεο. Ωστόσο, οι ρυθμίσεις ευαισθησίας και έκθεσης φωτός ISO κλειδώνονται κατά την εγγραφή βίντεο. Επιπλέον, ο φακός LED δεν μπορεί να αλλάξει κατά την εγγραφή βίντεο.
Επεξεργαστής
Οι συσκευές Galaxy S7 είναι εξοπλισμένες με τον επεξεργαστή Exynos 8890 SoC και 4 GB μνήμης RAM. Η θερμότητα από τον επεξεργαστή μεταφέρεται με σύστημα ψύξης σωλήνα θερμότητας από νερό προς ατμό πάχους 0,4 mm, αλλά εξακολουθεί να ζεσταίνει όταν το αγγίξετε. Το S7 περιλαμβάνει 32, 64 ή 128 GB εσωτερικού χώρου αποθήκευσης (στις περισσότερες αγορές μόνο τα 32GB είναι διαθέσιμα). Ο χώρος αποθήκευσης μπορεί να επεκταθεί χρησιμοποιώντας μια κάρτα microSD.
Λογισμικό
αριστερά|μικρογραφία| Ειδοποίησεις Edge Το Galaxy S7 διατίθεται με το Android Marshmallow (6.0) με την αποκλειστική σουίτα λογισμικού TouchWiz της Samsung. Αυτή η έκδοση TouchWiz επιτρέπει επίσης στο χρήστη να απενεργοποιήσει το συρτάρι εφαρμογών. Μια νέα λειτουργία " always on" εμφανίζει ένα ρολόι, ημερολόγιο και ειδοποιήσεις στην οθόνη όταν η συσκευή βρίσκεται σε κατάσταση αναμονής. Η οθόνη είναι απενεργοποιημένη εάν ο αισθητήρας εγγύτητας της συσκευής εντοπίσει ότι βρίσκεται σε κλειστό χώρο όπως τσέπη. Η Samsung ισχυρίζεται ότι αυτή η δυνατότητα θα καταναλώνει μόνο μισό ποσοστό μπαταρίας ανά ώρα. Μπορούν να εμφανιστούν νέα παράθυρα widget στην άκρη του S7 Edge, σε "Edge Single" και σε ευρύτερα μεγέθη "Edge Single Plus". Η λειτουργία "adopted storage" του Android Marshmallow είναι απενεργοποιημένη και δεν μπορεί να χρησιμοποιηθεί.
Μια ενημέρωση λογισμικού τον Σεπτέμβριο του 2016 πρόσθεσε υποστήριξη για το Vulkan, ένα νέο API γραφικών χαμηλού επιπέδου. Τον Ιανουάριο του 2017, η Samsung κυκλοφόρησε μια ενημέρωση στο Android 7.0 "Nougat", το οποίο αντικατέστησε το TouchWiz με τη σουίτα λογισμικού Samsung Experience (που παρουσιάστηκε στο Galaxy S8 ). Στα μέσα του 2018, το S7 και το S7 edge έλαβαν Android 8.0 Oreo.
Η διεπαφή χρήστη της δυνατότητας πολλαπλών παραθύρων που επιτρέπει την ταυτόχρονη εμφάνιση πολλαπλών υποστηριζόμενων εφαρμογών στην οθόνη, τόσο ως ευέλικτη οθόνη split όσο και ως αναδυόμενο αναδυόμενο παράθυρο, είναι παρόμοιο με το προηγούμενο Galaxy S6.
Γνωστά προβλήματα
Όταν κυκλοφόρησαν, δε μπορούσαν να εγγράφουν βίντεο με υψηλά καρέ ανά δευτερόλεπτο. Μια ακόλουθη ενημέρωση υλικολογισμικού ισχυρίστηκε ότι διορθώνει την "αναπαραγωγή βίντεο που τρεμοπαίζει μετά την εγγραφή".
Ορισμένες μονάδες S7 Edge έχουν μια αφαιρούμενη κάθετη ροζ γραμμή στην οθόνη, η οποία φαίνεται να εμφανίζεται τυχαία. Η Samsung προσφέρει δωρεάν επισκευές / αντικαταστάσεις για χρήστες στο Βέλγιο / Ολλανδία / Λουξεμβούργο (περιορίζονται σε αυτούς) με εγγύηση, δεδομένου ότι η οθόνη δεν έχει υποστεί εξωτερική ζημιά.
Είναι εξαιρετικά δύσκολο να επιδιορθωθεί μια σπασμένη οθόνη. Απαιτείται αφαίρεση του πίνακα AMOLED σε περίπτωση που ο χρήστης σπάσει την οθόνη σε ένα Galaxy S7.
Παραπομπές
Galaxy S7
Κύπελλο Ελλάδας πετοσφαίρισης ανδρών 2021-2022
Το Κύπελλο Ελλάδας βόλεϊ ανδρών για την περίοδο 2021–22 ήταν η 34η διοργάνωση στην ιστορία του θεσμού, και διοργανώθηκε από την ΕΟΠΕ. Συμμετείχαν συνολικά 23 ομάδες. 7 απ' την Α2, 8 απ' την Pre League και οι 8 ομάδες της Volleyleague. Οι πρώτοι αγώνες έγιναν στις 12 Ιανουαρίου.
Κυπελλούχος αναδείχθηκε ο Π.Α.Ο.Κ. για 4η φορά στην ιστορία του.